LidanRubinov/Halacha-QA huggingface dataset:
שאלה: פירוש השם מיאל לבת: נולדה לנו בת ב30.7.2014 בשעה טובה ורצינו לקרוא לה בשם מיאל אני מאוד מאמין בבחירת השם לפי הקבלה ושאלתי רב אחד ואמר שהשם לא טוב בגלל שזה שם של שבן ואסור לקרוא שם של בן לבת וההפך ומי קבע שמיאל זה לבן זה ממש לא נשמע כך, רציתי לדעת האם ממליצים או עדיף שלא אשמח לתשובה מהירה כ2גע הילדה ללא שם עד ליום שבת שחייבים להחליט אשמח לתגובה מהירה השאלה נשאלה בהמשך לשאלה "השם "מיאל"
תשובה: מיאל לא נראה לא לבן ולא לבת. אומנם יש לשם זה פירוש לועזי. אבל אין לא קשר לקבלה. ראוי לבחור שם אחר.
שאלה: הקדמת מועד אזכרה: אבי נפטר ביום כו באב תשס"ט. במועד אזכרתו השנה אהיה בחו"ל אך אוכל לקיים את האזכרה ימים ספורים קודם לכן (יט, כא או כב באב). האם ישנה מניעה כלשהי שאקיים את האזכרה באחד מהמועדים שצוינו בסוגריים? ואם אין, האם יש מועד מועדף מבין אלה? וב מראש על תשובתך הנכבדה תומר
תשובה: אפשר לקיים את האזכרה בתאריך אחר
שאלה: תשעה באב: לכבוד הרב, האם מותר להוריד שערות בתשעה באב לנשים? השאלה נשאלה בהמשך לשאלה "איפור בתשעה באב"
תשובה: ב"ה אסור להסתפר גם ביום י' באב. הורדת שערות לא בראש לא נאסרה. לגבי תשעה באב יש לעסוק בעניני החורבן לפחות עד חצות היום וטוב כל היום. שנזכה בע"ה לגאולה במהרה הרב חגי בר גיורא
שאלה: ייצור בגדים במפעלים בחו"ל: לכבוד הרב ה והברכה אני יצרן טכסטיל בחו"ל. האם עליי להתערב בימי ושעות העבודה של הגויים במפעל בסין? הם עובדים גם בשישי ושבת והחופש שלהם הוא בראשון. בכבוד רב
תשובה: אם אתה מזמין כמות מסוימת תוך זמן מוגבל שיצטרכו לעבוד גם בשבת וגם בימי ראשון - אסור, אך אם הזמן לא לחוץ כל כך - מותר.
שאלה: השם  אדר  לבן: כבוד הרב בחסדי ה הרבים אני עתיד לזכות בבן נוסף. רציתי לקבל את חוות דעתו של הרב, על השם אדר? אשמח לתשובתו. אברהם
תשובה: במס' ביצה טו' ע"ב נאמר שאדר רומז על קיום טוב מלשון אדיר וגם על יופי ופאר מלשון הדר, ולפי זה יוצא שזהו שם טוב.
שאלה: ת מוקדם: האם מותר לי לפרסם אירוע כך שמי שירשם אליו עד תאריך מסוים ישלם מחיר מסוים ואילו מי שירשם אליו מאוחר יותר ישלם מחיר גבוהה יותר? אשמח מאוד לקבל מקורות. מראש.
תשובה: אסור לפרסם שני מחירים שונים, נמוך למי שמשלם מראש, וגבוה למי שמשלם בזמן. אמנם אם אינך מחייב את הנרשמים מראש לשלם בצ'ק מזומן, אלא אתה מוכן לקבל גם צ'ק דחוי, למועד האירוע, הנך מגלה במעשיך שאינך עושה הנחה עבור הכסף שמשולם מראש, אלא עבור ההרשמה המוקדמת, ללא קשר לכסף שמשולם מראש, שהרי אף אם יתנו צ'ק דחוי הנך גובה מחיר נמוך. וממילא אין בכך כל איסור. הרב מרדכי גרוס.
שאלה: הלוואה לא נעימה: יש לי שכן שאנחנו חברים שלו ושל משפחתו. הוא חייב לי כסף ולא נעים לי להזכיר לו ישירות. אז עשיתי זאת כמה פעמים דרך ביתו וקיבלתי מסר דרכה שהוא ישתדל. זה חוב של כמה מאות שקלים מלפני שנה. אני שומרת טינה על זה ויודעת שאולי אני אמורה לפנות אליו ישירות. גם מפני "הוכח תוכיח", וגם מפני "לא תשנא", וגם כדי שלא יהיה קיטרוג עליו בשמים. אבל אני מתביישת ממנו ומפחדת לפגוע ביחסים. כיצד עלי להתייחס?
תשובה: התורה אסרה על המלווה ללחוץ על הלווה להשיב את הלוואתו כאשר הוא יודע שאין לו ממה להשיב, באומרה "אם כסף תלוה את עמי. לא תהיה לו כנושה" (שמות כ"ב) איסור זה אמרו חכמים הוא אפילו בדרך עקיפה כגון לעבור לפניו וכדו' ושאר תחבולות הקיימות בשביל "להזכיר" ללוה את חובו. (מסכת בבא מציעא דף ע"ה: שו"ע חושן משפט סימן צ"ז סעיף ב) וכתב בעל ספר בחינוך (מצוה ס"ז): "משרשי המצוה לקנות לנו מדת החסד והחנינה והחמלה". אמנם, איסור זה נאמר דווקא כאשר אין לו ללווה כסף להשיב את הלוואתו בחזרה, ואז מצוה האיש מישראל לנהוג בחמלה ועדינות כלפי בעל חובו העני. אבל אם יש לו כסף ואינו רוצה להשיבו הרי הוא (הלווה) עובר על לאו מדברי סופרים ואף אם הוא בזבז את כספו בכוונה שלא לצורך גדול ואינו טורח להשיבו הרי הוא נקרא רשע, כדברי דוד המלך ע"ה בתהילים: "לוה רשע ולא ישלם " (פרק ל"ז פס' כ"א). וגם כאשר אין ידוע אם יש לו כסף או לא (וזה המצב ברוב המקרים שהרי אין אדם יודע את חסכונותיו ונכסיו של חברו ולא תמיד ההתנהגות החיצונית מעידה באמת על מצבו הכלכלי ) אין איסור לתבוע ממנו להשיב את הלוואתו (מנחת חינוך. שם). לאור העקרונות הנ"ל, אם אין ידיעה ודאית שאין ביכולתו להשיב את ההלוואה, נראה לענ"ד שכדאי למצוא הזדמנות שהשכן נמצא במצב רוח טוב ולהזכיר לו בעדינות את חובו. ניתן אולי "להמציא תירוץ" שאת צריכה את הכסף לענין מסויים ואין לך כסף מיותר כעת, ואז הבקשה לא תגיע מכיוון של התנשאות וגאווה אלא ליצור אצלו הרגשה כאילו הוא עוזר לך עכשיו.
שאלה: קריאת שמע והמפיל אצל זוג נשוי: לרב, קראתי שו"ת בנושא דיבור לאחר ברכת המפיל ועדיין לא מצאתי מענה לשאלתי: בתור זוג נשוי אנחנו מדברים לפני השינה וכמובן יותר נוח לקרוא ק"ש ולברך המפיל לפני כן ואז להירדם תוך כדי דיבור. האם זה ר? עד עכשיו נהגתי פשוט לברך המפיל ללא שם ומלכות ואז לדבר. השאלה נשאלה בהמשך לשאלה "דיבור אחרי קריאת שמע שעל המיטה"
תשובה: לשואלת, כפי שהוסבר בתשובה הקודמת, מעיקר הדין ברכת "המפיל" איננה כברכת הנהנין (שצריכה להיות צמודה לאכילה ללא הפסק בשיחה או במעשה). לכן אפשר לברך "המפיל" ואחר כך להמשיך לשוחח שיחה שגרתית קצרה שהיא חלק מ הבית לפני השינה, אבל אם ידוע מראש שמדובר בנושא מסוים לדיון ממושך, שיש בו הסחת דעת מן השינה, נכון לדחות את ברכת המפיל לאחריו. מכל מקום, אם לאחר הברכה התברר שיש צורך בשיחה יותר ממושכת משחשבתם, או גם אם החלטתם פתאום לקיים מצוות עונה - הדבר מותר. יחד עם זה, לקראת השינה ממש ראוי לומר שוב את הפרשה הראשונה של קריאת שמע, כדי שהשינה תהיה מתוך קבלת עול מלכות שמיים והיום יסתיים בדברי תורה וקדושה. הנוהג שלך לברך "המפיל" בלי שם ומלכות, מחשש להפסק בין הברכה לשינה, יש לו אמנם מקורות בכמה אחרונים, אך על פי השיטה המקובלת להלכה זהו נוהג בעייתי והפסד ברכה ללא צורך. הרחבה: כהשלמה למה שהתבאר בתשובה הקודמת, אפנה לשו"ת יחווה דעת (ח"ד סי' כא) שהרחיב על כך שברכת המפיל איננה כברכת הנהנין, ואין איסור בדיבור בינה לבין השינה. הוא מביא מהבן איש חי (שנה ראשונה, פקודי אות יב) שכתב שמנהגו לברך בלא שם ומלכות, מחשש להפסק אם יהיה צורך לדבר מישהו, אבל הביא מקורות רבים המוכיחים שאין בזה איסור הפסק. בין השאר ציין לדברי האבודרהם על ברכות השחר: "א-להי נשמה, ברכה זו אינה פותחת בברוך. פירש הראב"ד מפני שהיא סמוכה לברכת 'המפיל חבלי שינה על עיני', ושינה אינה הפסקה, מפני שאינה מעשה. וקשיא לי לדבריו, שהרי אי אפשר שלא יקיים מצות עונה, וצריך שיסוח קודם שישמש מטתו, כדאיתא בפרק הרואה (סב, א)". מפורש בדבריו שאין כל איסור בענייני בית אחרי ברכת המפיל. עוד ציין ביחווה דעת לספר 'מאורי אור' (חלק ד, 'באר שבע', דף מג ע"א) שכתב על דברי הרמ"א (סי' רלט ס"א) ש"אין אוכלים ושותים ולא מדברים אחר קריאת שמע","היינו קביעות סיפור הוי היסח הדעת, ונהגו  להקל  בשתיית מים וסיפור צרכיו, ואין להקפיד אפילו נמשך טובא  הרבה בדברים, משום דברכת המפיל אינו כברכות הנהנין,  אלא  רק ברכת שבח צרכי העולם. אין מברכים על הנאת השינה, רק על הטובה למנוחת הגוף". לעניין קיום מצות עונה אחרי ברכת "המפיל" אציין גם לכף החיים סי' רלט סק"י ודרכי טהרה עמ' רטז.
שאלה: עבודה בלילה: אני עובד בעבודה שרובה היא עבודה בשעות הלילה, מזה נובע שאנני ישן לרוב בשעות הלילה אלא בשעות היום. את סדר ההנחת תפילין אני מתחיל כמובן מהבוקר - בעבודה. רציתי לשאול אם בכל זאת אני צריך לקרוא "מודה אני."!
תשובה: אדם שהיה ער כל הלילה נראה שאין טעם שיאמר מודה אני. אלא יכון בהודאה זו בברכת אלקי נשמה, וכן יאמר "מודה אני לפניך ה' אלקי ואלקי אבותי שהוצאתני מאפילה לאורה" כפי שנפסק בביאור הלכה בתחילת ס' א'. יום טוב
שאלה: עלייה לתורה לפני בר המצווה: הרב, בהמשך לשאלתנו הקודמת, ולמען הסר ספק, בננו ככהן יוכל לקרוא את העלייה הראשונה בבית הכנסת ביום חמישי טרם הולדתו? והאם באותה העת יוכל לברך שהחיינו על התפילין? השאלה נשאלה בהמשך לשאלה אישית
תשובה: אכן, למנהג עדות המזרח ניתן לקרוא ככהן את העליה הראשונה לפני יום הולדתו, כאמור - בתיאום מראש עם רב בית הכנסת על מנת לוודא שהדבר מתאים למנהגם. לגבי ברכת שהחיינו, לנוהגים לברך על הנחת התפילין בפעם הראשונה (דיון על כך בילקוט יוסף סי' לז סעיף ג), יש מחלוקת האם לברך גם על הנחת התפילין לפני בר המצווה, ולפי מה שראיתי רוב הדעות שלא לברך (תבואות שור יו"ד סי' כח סק"ד ושו"ת קרן לדוד סי' נו  ולעומת זאת בשו"ת עטרת שלמה, לרב שלמה דיין, סי' ג, האריך לצדד שניתן לברך). על מנת לצאת מן הספק ניתן לקנות לנער טלית חדשה, ומיד אחרי הנחת התפילין של ראש יתעטף בה ויברך עליה "להתעטף בציצית" וגם "שהחיינו", ויתכוון לפטור בזה גם את התפילין (עטרת שלמה, שם. בטלית החיוב ברור יותר, כי הוא לא רק על קיום המצווה בפעם הראשונה אלא גם על הבגד עצמו).
שאלה: עשירי באב: ב"ה.האם מותר לברך שהחיינו ולשמוע שירים בעשירי באב? נא לציין מקורות.
תשובה: בקישור הבא יש את הלכות י' באב לאשכנזים ולספרדים. אני מצרף כאן ציטוט מתוך ספר פניני הלכה הנמצא באתר: בשביעי של חודש אב כבשו הבבלים את בית המקדש, ובתשעה באב לפנות ערב הציתו בו אש, והיה נשרף במשך כל יום י' באב. ואמר רבי יוחנן, שאם היה חי באותו הדור היה קובע את הצום ליום י' באב, מפני שרובו של היכל נשרף בו. ויש אמוראים שנהגו להחמיר על עצמם להתענות בתשיעי ועשירי באב. אולם הנביאים והחכמים קבעו את התענית בט' באב, מפני שהכל הולך אחר ההתחלה, והתחלת הפורענות היתה בט' באב (תענית כט, א  ירושלמי תענית פ"ד ה"ו). אלא שהואיל ובפועל רובו של בית המקדש נשרף בעשירי, נהגו ישראל שלא לאכול בשר ולא לשתות יין בעשירי באב. למנהג ספרדים האיסור נמשך בכל היום, ולמנהג אשכנזים עד חצות היום בלבד (שו"ע ורמ"א תקנח, א). לדעת רוב האחרונים, בנוסף לאיסור לאכול בשר ולשתות יין, גם אין לכבס או ללבוש בגדים מכובסים, ואין להסתפר ואין לשמוע מוזיקה משמחת ואין לרחוץ בחמים. אבל לרחוץ בפושרים מותר. ויש מקילים וסוברים שרק מבשר ויין צריכים להימנע ביום העשירי, אבל מותר לרחוץ, להסתפר ולכבס בלא הגבלה. לכתחילה יש לנהוג כמחמירים, ובשעת הדחק אפשר להקל. וכן נוהגים שלא לברך 'שהחיינו' ביום עשירי באב, כדין שלושת השבועות (חיד"א, כה"ח תקנח, ח  וע' לעיל ח, ז-ח). כאשר חל י' באב ביום שישי, כבר בבוקר י' באב מותר להתכונן לשבת בתספורת וכביסה ורחצה. ואם השעה דחוקה, מותר לערוך את ההכנות מיד במוצאי תשעה באב (מ"ב תקנח, ג, ערוה"ש ב. בהלכה הבאה יבואר דין מוצאי צום שנדחה). נוהגים לדחות את קידוש הלבנה עד לאחר הצום, מפני שצריך לאומרו בשמחה, ובתשעת הימים ממעטים בשמחה. ורבים נוהגים לאומרו מיד אחר תפילת ערבית שבסיום הצום, אבל לכתחילה אין ראוי לנהוג כן, מפני שקשה להיות אז בשמחה, שעדיין לא הספיקו לשתות ולאכול ולרחוץ פנים וידיים ולנעול נעליים. ולכן נכון לקבוע את זמן קידוש הלבנה כשעה או שעתיים אחר צאת הצום, ובינתיים יאכלו ויתרחצו מעט, וכך יוכלו לקדש את הלבנה בשמחה. ובמקום שחוששים שאם ידחו את קידוש הלבנה יהיו שישכחו לאומרו, אפשר לאומרו מיד אחר הצום, וטוב שישתו וירחצו את הפנים לפני כן. עיין שם בהערות כדי לראות את מקורות הדברים. ( בברכת התורה, WWW.Yeshiva.org.il
שאלה: חנוכת בית בזמן אבלות: בעלי בשלושים לפטירת אביו (ספרדי). האם מותר לו להשתתף בחנוכת בית של אחותי (בלי מוזיקה)?
תשובה: לדעת הרשל"צ הרב יצחק יוסף שליט"א מעיקר הדין מותר להשתתף בסעודה.(לספרדים) בלימוד בוודאי שמותר.
שאלה: מה נחשב עבודה זרה?: 1. האם בודהיזם הוא ע"ז? הם קוראים לעצמם אתאיסטים 2. האם איסלם הוא ע"ז? שמעתי בשם האדמו"ר מצאנז שכן 3. האם קונפוציוניזם הוא ע"ז? עליהם אני באמת לא יודע כלום
תשובה: איני בקי בבודהיזם לעומק. מהמעט שהבנתי, הבודהיזם ברמה הפילוסופית המופשטת אינו מאמין בכוח עליון כלשהו, ומצד זה הריהו אתיאיסטי. אולם בפועל הוא משתמש בפסלים וצורות, גם אם לא מתוך אמונה בכח עליון, וכן יש בו הרבה התרגילים עם מוטיבים הינדואיסטים (הדת השלטת בהודו, שהיא ע"ז גמורה). כל שימוש בדבר הקשור לע"ז אסור, לכן בודהיזם נדון כע"ז. המוסלמים מאמינים באל אחד, ואין במעשיהם ואמונתם כל הגשמה של ה'. לאור זאת כתב הרמב"ם בתשובה שס"ט שהאיסלם אינו ע"ז, ולאור זאת פסק הרב עובדיה יוסף בשו"ת יבי"א ז, יב שאין איסור להתפלל במסגד. וראה בתשובת הרב אריאל בשו"ת אהלה של תורה חלק ה סימן א' שהביא את דעת הציץ אליעזר שדין איסלם כדין ע"ז, ותמה עליו לאור המציאות ולאור דברי הרמב"ם הללו. לגבי קונפוציוניזם, אם תוכל לשלוח לי מקור מוסמך המפרט את אמונה זו ואת מעשיה אוכל להתייחס לכך.
שאלה: התחזקות במצבים קשים: כבוד הרב, אני רוצה לשתף אותך בדבר שמדאיג ומציק לי כבר הרבה זמן. בגיל 14 התחלתי את תהליך החזרה בתשובה מתוך החלטה שלימה מה אני באמת רוצה בחיים. אלא לצערי בשנים האחרונות מאוד קשה לי, לצערי אני לא נמצא בישבה אלא בפנימייה הצבאית בחיפה ( מקום המכשיר למפקדים הבאים של צה ל) הגעתי לשם בתחילת כיתה י כי אני חושב שזה זכות גדולה להיות בצהל, אבל לצערי זהו מקום חילוני, סה כ ברוך השם אין לי תלונות ואני יכול להגיד שמכבדים אותי, ואני תוך כדי מחזק את אחינו ישראל, בשנתיים האחרונות אני התחלתי תקופה מבולבלת מאוד בחיי כשעיקרה היתה השנה הזאת, אני מאוד מבולבל, אני מרגיש שאני לא יודע מה טוב ומה רע, השנה הדרדרתי בהמון תחומים ומנסה לחפש תשובות לחיים חס ו ברוך השם אני עדיין שומר מצוות אבל באמת מאוד קשה לי נפשית ומרגיש מאוד מבולבל אני מבקש ממך כבוד הרב אם יש לך מקור שיעזור לי לסדר את המחשבה וטיהור הנפש לדעת מה טוב בחיי ומה באמת אבל באמת מוטל עלי בתור יהודי מאוד מעריך על העזרה, חזק וברוך!
תשובה: ב"ה שמחתי מאוד לקבל את מכתבך, ואשתדל לעזור לך בכל מה שאוכל. מאוד טבעי שלא יהיה קל במקום כזה לשמור על רמה רוחנית. אכן חשוב מאוד לעשות צבא בדרך טובה וחשובה, אך חשוב מאוד לשמור שגם בדברים חשובים כל כך שאנו עושים, לשמור שהם לא יפגעו ברמה הרוחנית והדתית שלנו. לכן, אדם שרוצה ללכת לפנימיה צבאית אנו מאוד מציע ללכת לאור עציון, שהיא גם מכשירה את האדם באופן דומה, אך בה המסגרת הרוחנית טובה יותר. ובכל זאת, אני מתאר לעצמי שבשלב הזה שלך לא יהי הלך פשוט לעבור, לכן חשוב מאוד לנסות כעת לראות איך לחזק אותך ואיך לעזור לך לעבור את השלב הזה בדרך נכונה, דרך שתיתן לך גם חיזוק רוחני, וגם תיתן לך אפשרות להמשיך עם מה שאתה רוצה ומאמין. לדעתי כדאי שכמה שיותר מהר תיצור קשר עם רב בחיפה שיוכל לעזור לך. אני מאוד מציע לך להיות בקשר עם הרב אבידן חזני, שהוא ראש ישיבת הסדר בחיפה והוא יעזור לך. הוא מאוד מבין בדברים האלו יוכל לעזור לך מאוד מאוד. המספר שלו הוא 048348035 או בישיבה 048241319 חשוב שתשקיע בלימוד מסודר שיחזיק אותך, ושממש תבנה תכנית לימוד ומסגרת נוספת אישית שתעזור לך. אתה מכיר את המצב, חש אותו ומבין את המשמעויות, וכעת תדע להשקיע ולהתמודד נכון. ידידי אשמח לעזור לך עוד בכל מה שאוכל, ותרגיש חופשי לפנות ולבקש, וזכור שאני כאן בשבילך. בברכת הצלחה רבה הרב יצחק גרינבלט.
שאלה: דבר האבד בתשעת הימים: אם אדם נסע בימי בין המיצרים (או בחול המועד) נסיעה ארוכה כדי לקנות דבר שאסור לקנותו בזמן זה, כגון, בגד חדש וכו לאחר שהגיע למקום נזכר שאסור לקנות דברים אלה. אומנם לאחר תשעה באב המחיר לא יתייקר ולא ישתנה כך שזה לא נחשב דבר אבד. אבל אם לא יקנה, יצטרך ליסוע שוב את הדרך הארוכה שעשה ולשלם את הדלק הרב של הנסיעה! האם במקרה כזה, שאינו יכול למצוא את הבגד, אלא רק באותו מקום ספציפי ורחוק. בזבוז הדלק יחשב לדבר האבד ויהיה מותר לקנות את הבגד וללובשו אחר תשעה באב?
תשובה: ב"ה שלו-ם וברכה יתכן שכן בתנאי שדעבד לא יהפוך לכתחילה. הרב חגי בר גיורא
שאלה: ארור מכה רעהו בסתר: ב"ה המשך חכמה בדברים פרשת כי תבוא פרק כז פסוק כד כותב: ארור מכה רעהו בסתר. דבגלוי יענשהו בית דין "פצע תחת פצע" וכו, אבל בסתר אם יתבעהו בבית דין יכפור בו. ואי דיהיה צריך שבועה, הלא מדין תורה כופר הכל פטור, ומפורש בכתוב דפטור. האם היום אפשר לתבוע בדין תורה כל כך? יש מקרה כזה בגמרא?
תשובה: לשואל דומני שדברי בעל ה"משך חכמה" לא הובנו כראוי, לכן אסביר דבריו כפי שהבנתים בעניותי. בעל ה"משך חכמה" מבאר מדוע הכתוב התייחס בחומרה דווקא למי שמכה רעהו בסתר. וכי המכה את רעהו לעין כל עשה מעשה פחות חמור?! על כך מבאר ה"משך חכמה" שמי שמכה את רעהו בגלוי יבוא על עונשו בבית הדין "פצע תחת פצע" (וכדרשת ח שהכוונה היא לת ממון ולא לפצע ממש), אבל מי שמכה את רעהו בסתר, עלול לצאת בלא כל עונש, שכן כשיתבעוהו בבית דין, ביכולתו לכפור במעשה, שכן ממילא אף אחד לא ראה אותו בשעת המעשה. לכן כותבת התורה "ארור" דווקא על מי שמכה רעהו בסתר. נאמנה
שאלה: קריאת תולדות חייהם של גדולי ישראל: בס ד לכבוד הרב, האם יש עניין ללמוד את קורות חייהם של גדולי ישראל ורבנים? מעניין אותי לקרוא בויקישיבה ורציתי לדעת האם אפשר להקדיש לזה זמן ביום (כמובן,לא הרבה זמן,פחות מחצי שעה)?
תשובה: לשואל, בוודאי יש עניין גדול ללמוד את קורות חייהם של גדולי ישראל. ההיכרות עם תולדותיהם יש בה מידה מסוימת של "שימוש תלמידי חכמים", בידיעה על החלטות שקיבלו וכדומה. פעמים רבות פרטים שונים בקורותיהם יכולים להסביר דברים שונים שאמרו וכתבו, כגון בשאלה מי היו רבותיהם ומה היתה דרך לימודם. ומעבר לכך, ההיכרות עם דמות מסוימת מעמיקה את הקשר אליו והאהבה וההערצה לתורתו. התועלת איננה רק ביחס לחכם פלוני ואלמוני. ההתקשרות לגדולי ישראל לדורותיהם היא נדבך משמעותי בבניין אישיותו של בן תורה. הדבר מחדד את התחושה שאנחנו חלק משרשרת דורות של מסירת התורה ממשה רבנו ליהושע בן נון והלאה, ואת המחויבות להמשכיות נאמנה לאותה מסורת. כך נאמר בירושלמי (שבת פ"א ה"ב): "רבי חזקיה, ר' ירמיה, ר' חייא בשם רבי יוחנן: אם יכול את לשלשל את השמועה עד משה - שלשלה, ואם לאו - תפוש או ראשון ראשון או אחרון אחרון. מה טעמא? 'והודעתם לבניך ולבני בניך, יום אשר עמדת לפני ה' אלהיך בחורב'. גידול אמר: כל האומר שמועה מפי אומרה יהא רואה בעל השמועה כאילו הוא עומד כנגדו". ובבבלי ערובין יג,ב: "אמר רבי: האי דמחדדנא מחבראי - דחזיתיה לרבי מאיר מאחוריה, ואילו חזיתיה מקמיה - הוה מחדדנא טפי". כמובן, הכל במידה, בהבחנה בין עיקר לטפל ובין מקורות מהימנים לספרי גוזמאות.
שאלה: הטבח בלבנון: שאלה קצת מטרידה, מה ההלכה פוסקת או התורה פוסקת בגין טבח ורצח חפים מפשע מעבר לגבול בלבנון? מה על עם ישראל לבצע לפי התורה??? מוזר שיש שם הרג בני אדם בני האל, וישראל שותקת וגם הציבור הדתי אשמח לתשובה כנה.
תשובה: כל רצח של חפים מפשע הוא עברה חמורה ביותר, גם גויים מצווים על כך, אלא שבאיסלאם הקיצוני רצח הוא מצות ג'יהאד. גישתנו הפוכה. אנו משתדלים למנוע הריגת חפים מפשע ומצטערים על כל דם שנשפך. בכך אנו מוחים מחאה נמרצת על מה שנעשה באיסלאם הקיצוני.
שאלה: מותר האדם מן הבהמה: ".ומותר האדם מן הבהמה א-י-ן" אין! כלומר זהו משפט שלילה! מדוע אפוא רבים האנשים המסלפים פסוק זה והופכים אותו למשפט חיוב?
תשובה: לשואל המשמעות הפשוטה של הפסוק היא שאין לאדם כל מעלה על פני הבהמה, כי סוף סוף גם האדם וגם הבהמה בני חלוף. יחד עם זאת ח דרשו, שמלשון הפסוק נשמע שהיתרון שיש לאדם מן הבהמה - אינו שווה כלום, כלומר יש יתרון לאדם על פני הבהמה, אלא שלאחר המוות - אין ערך לאותו יתרון. נאמנה
שאלה: לימוד תורה לפני מתן תורה: מה למדו אבותינו, בני ישראל ושבט לוי לפני מתן תורה? הרי רק אחרי קריעת ים סוף היה קבלת התורה. ויש מקורות למה שהם למדו?
תשובה: לשואל על שאלה זו משיב הרמב"ם (עבודה זרה א, ג) כשהוא מתאר באריכות את פעלו המופלא של אברהם אבינו בפירסום שם שמים בעולם, וזו לשונו: "ובן ארבעים שנה הכיר אברהם את בוראו, כיון שהכיר וידע התחיל להשיב תשובות על בני אור כשדים ולערוך דין עמהם ולומר שאין זו דרך האמת שאתם הולכים בה ושיבר הצלמים והתחיל להודיע לעם שאין ראוי לעבוד אלא לאלוה העולם ולו ראוי להשתחוות ולהקריב ולנסך כדי שיכירוהו כל הברואים הבאים, וראוי לאבד ולשבר כל הצורות כדי שלא יטעו בהן כל העם כמו אלו שהם מדמים שאין שם אלוה אלא אלו. כיון שגבר עליהם בראיותיו בקש המלך להורגו ונעשה לו נס ויצא לחרן, והתחיל לעמוד ולקרוא בקול גדול לכל העולם ולהודיעם שיש שם אלוה אחד לכל העולם ולו ראוי לעבוד, והיה מהלך וקורא ומקבץ העם מעיר לעיר ומממלכה לממלכה עד שהגיע לארץ כנען והוא קורא שנאמר ויקרא שם בשם ה' אל עולם, וכיון שהיו העם מתקבצין אליו ושואלין לו על דבריו היה מודיע לכל אחד ואחד כפי דעתו עד שיחזירהו לדרך האמת עד שנתקבצו אליו אלפים ורבבות והם אנשי בית אברהם ושתל בלבם העיקר הגדול הזה וחבר בו ספרים והודיעו ליצחק בנו, וישב יצחק מלמד ומזהיר, ויצחק הודיע ליעקב ומינהו ללמד וישב מלמד ומחזיק כל הנלוים אליו, ויעקב אבינו למד בניו כולם והבדיל לוי ומינהו ראש והושיבו בישיבה ללמד דרך השם ולשמור מצות אברהם, וצוה את בניו שלא יפסיקו מבני לוי ממונה אחר ממונה כדי שלא תשכח הלמוד, והיה הדבר הולך ומתגבר בבני יעקב ובנלוים עליהם ונעשית בעולם אומה שהיא יודעת את ה', עד שארכו הימים לישראל במצרים וחזרו ללמוד מעשיהן ולעבוד כוכבים כמותן חוץ משבט לוי שעמד במצות אבות, ומעולם לא עבד שבט לוי עבודת כוכבים.". נאמנה
שאלה: תיק הטלית לשימוש אחר: האם מותר לשים ציפורן (העץ) בתוך שקית הטלית כדי שיהיה ריח טוב בטלית? וכן, אם אין לי תיק שבתוכו אפשר לשים גם את תיק הטלית וכם את תיק התפילין האם אפשר לשים בתוק שקית הטלית את שקית התפילין?
תשובה: שני השאלות התשובה מותר.
שאלה: נזקי מים ורטיבות בכל מקום: לא יודע מה לעשות כבר. זה פשוט בכל מקום והכל בא ביחד. בחודש חודשיים אחרונים יש לי נזקי מים בעסק כנראה מגינת הבניין. בנוסף יש לי נזקי מים במחסן שלי שנמצא במקום אחר כנראה מאחת הדירות מעליי. בשבוע האחרון יש סימני רטיבות ופטריה בתקרה בחדר הילדים שלי בבית כנראה מהאמבטיה של השכן מעליי ואם זה לא מספיק אצל אימי התפוצץ צינור במטבח וגרם נזק לארון מטבח.נזקים שעולים הרבה כסף ועוגמת נפש ומריבות עם שכנים על תיקונים וזה בכמה מקומות שונים. האם זה מסמן לי משהו?? זה איתות למשהו? מה עושים בפן הרוחני (במעשי אני נאבק לתקן הכל)?
תשובה: נזקים בממון ובבית רומזים לצורך לתת צדקה ולהזמין אורחים מפעם לפעם. וכן חשוב שאשתך והבנות יקפידו על צניעות בלבושם.
שאלה: כסיסת ציפורניים: סליחה על השאלה כבוד הרב! אבל אני מוצאת את עצמי כוססת הרבה פעמים ציפורניים רציתי לשאול מה ההלכה בנוגע. האם צריך מיד להשליך את הציפורניים לשירותים? האם אצריך לזרוק אותם לפח מיד? והאם צריך ליטול ידיים מיד לאחר מכן? או שאפשר להסתפק בשפוף ידיים על הגוף. מראש! השאלה נשאלה בהמשך לשאלה "השלכת ציפורניים"
תשובה: לשואלת, כפי שהוסבר בתשובה הקודמת, כדאי להשליך מיד לשירותים ואם משום מה זה לא מסתדר ניתן גם להשליך לפח באין רואה. לאחר מכן צריך ליטול ידיים שש פעמים, ואי אפשר להסתפק בשפשוף הידיים על הגוף או על דבר אחר. במידה שאין מים באזור, ניתן לנקות את הידיים בדבר אחר ומותר לאחר מכן לומר דברי תורה וברכות וכדומה, אבל בהזדמנות הראשונה שבה מגיעים אל המים יש ליטול אותן (שו"ע או"ח סי' ד סעיפים יח, כב). ראוי גם שלא לכסוס ציפורניים בפני הזולת, אם הדבר גורם לאחרים אי נעימות.
שאלה: מחיקת שם ה : הרב! רציתי לדעת האם מחיקת שם ה היא גם כאשר אני מסכמת בדף וכתבתי ה ואני מוחקת האם זה נחשב מחיקת שם ה. או רק כשכתוב שם אדנות?
תשובה: היות וזה רק לסימון זה לא התקדש, לוח בכיתה שהמורה כותב ורוצה למחוק את זה אין בעיה. הש"ך כותב שבשם שלא נתקדש (כמו סופר שכותב מזוזה) אין איסור מחיקה. ואם את צריכה את הנייר יכולה למחוק, אם סתם ככה אז לא.
שאלה: איך שומרים על השמחה???: אני מרגישה עכשיו שמחה אדירה שמר"ח תמוז לא היתה לי. הרב מר"ח תמוז נכנסה בי עצבות ענקית שלא הצלחתי לצאת ממנה כמה שניסיתי להוציא אותה ע"י הרצאות.ספרים-לא עזר כלום.התפללתי ובכיתי-והעצבות לא יצאה.והנה היום השמחה חזרה אלי.האש לה יתברך חזרה אלי איזה כיף!אבל אני חוששת מאד לאבד את השמחה שוב.לא רוצה להיות בעצבות זה מדכא.מייאש.ומרחיק אותי מאבא שבשמים.הרב איך אפשר לשמור את השמחה הזו שלא תהיה לי עוד פעם נפילה כזו כואבת-שיצר הרע לא ינצח אותי עוד פעם??
תשובה: ב"ה לך. קראתי את מכתבך ומאוד הבנתי אותך. זה כל כך נפלא להיות למעלה, להיות מלאים בשמחה ובזמן של דחיפה פנימית להמון דברים טובים, וכל כך לא נעים להיות בשלב של צער, בשלב שבו שום דבר לא זורם, שום דבר לא הולך כמו שצריך. אף אחד לא אוהב להיות בשלב הזה. אז מה עושים? האם אפשר להיות כל הזמן רק למעלה? להיות כל הזמן שמחים ומלאים בסיפוק ובתחושות טובות? ודאי שלא! החיים שלנו הם בעליה ובירידה, וממש כל הזמן משתנה, בתהליך, זמנים מענגים וזמנים לא קלים. אין לנו אפשרות לשלוט בכך, וממילא אי אפשר יהיה להתעלם מהמציאות הזו. חשוב לדעת, שהתהליך הזה יש לו תפקיד חשוב מאוד בחיים שלנו. בתורת החסידות קוראים לזה רצוא ושוב, שבמילים אחרות העליה והירידה. לעליה ולירידה יש תפקיד בחיים שלנו. העליה היא הזמן שהאדם מתמלא בעשיה ובהתקדמות, בדברים שהאדם עושה, ואילו בירידה האדם מסתגר בתוך עצמו ובוחן את עצמו, מתקן את עצמו ואוסף את הכוחות להמשך הדרך. לכן לא נכון להאבק בתהליך הזה של האדם, אלא להבין אותו ולעשות אותו נכון. במקום להיכנס לדכאון, לדעת לנצל את הזמן הזה לדבר הנכון ולהתעלות. חשוב ללמוד את התהליך הזה ולנצל אותו נכון ואז האדם זוכה להתעלות הגדולה ביותר ולהמון דברים נפלאים. אל תיבהל, ואל תילחצי, בעזרת ה' עוד תמשיכי בתהליכים כאלו ואחרים ותזכי להמשיך ולהיבנות, להמשיך ולהתעלות בשמחה ומתוך עבודה אישית. בברכת הצלחה רבה הרב יצחק גרינבלט.
שאלה: תפילת תשלומין של שחרית של שבת: כבוד הרב, כיצד יש לבצע תפילת תשלומין לתפילת שחרית של שבת בתפילת מנחה של שבת? הרי נוסח תפילת העמידה במנחה של שבת שונה מזו של תפילת העמידה של שחרית. על תשובתך.
תשובה: בכול אופן מתפלל מנחה שתיים, ואם לא התפלל מנחה בשבת מתפלל ערבית במוצ"ש שתיים אף על פי שההבדל גדול.
שאלה: תקנת גדולי הדור בעניין פלאפון כשר: לכבוד הרה"ג יעקב אריאל שליט"א! ראשית אני רוצה להדגיש כי אני השואל בחור דתי לאומי הלומד בישיבה ציונית מובהקת, וכל מה שבאתי בשאלתי זו זה רק לדעת תורתנו הקדושה, בשאלה זו אני מתחבט כבר חודשים ארוכים, שאלתי רבנים רבים ולא זכיתי לקבל עדיין תשובה ברורה, בעניין "פלאפון כשר", בכל דור ודור כמו גדולי הדור ועמדו בפרץ כנגד פרצות הדור, ועשו תקנות וסייגים למיגדר מילתא, והנה בדור הזה קמו גדולי הדור (נכון שהם אומנם באים בהשקפה חרדית אבל זה לא אומר שהם לא גדולי הדור,) וקבעו שיש לקחת פלאפון כשר - איך אנחנו יכולים לא להתייחס לתקנה זו, ועל מה סמכו כל הרבנים שלא מחזיקים בפלאפון כזה? וכמובן לא באתי לקנטר, אלא רק להבין, הייתי מאוד רוצה שהרב יתייחס בתשובה לעניין כח התקנה של כל חכמי דור ודור, האם יש להם כח לתקן? האם יש לרבנים פחותים מהם כח לחלוק עליהם? יעקב
תשובה: איני מבין את שאלתך, הייתכן שרב ציוני יתיר גילוי עריות? איני מכיר רב כזה. הצורך באינטרנט כשר מוסכם על כל תלמידי החכמים מכל המגזרים, אדרבה, עד כמה שידוע לי היוזמה לאינטרנט רימון באה מקרב הציונות הדתית. וגם אני הבעתי את דעתי פעמים רבות בכתב ובע"פ בנושא זה. ובימים אלו של ערב טו באב אנו מאחלים לכל בית ישראל - גמר חסימה טובה!!!
שאלה: קימה בפני אב ואם: בס ד לכבוד הרב, הבנתי שלקום בימינו לכבוד הורים זוהי חומרה. כשאני רוצה לנהוג כך,האם מותר לקום לכבוד אבא ולא לכבוד אמא או ההיפך? ואם אני רוצה לנהוג כך בלי נדר, וקמתי פעמיים לכבוד אמא ופעם לכבוד אבא או להיפך,האם זה נקרא שעשיתי את זה שלוש פעמים וזה בגדר נדר? האם לנהוג כך גם אם אחיותי ואחי לא נוהגים כך? והאם צריך לקרוא לאבא ברבים (כששומעים אותי עוד אנשים) אבי מורי ולאמא אימי מורתי? אם כן,האם צריך לנהוג כך כלפי סבא וסבתא?
תשובה: דין הקימה בפני ההורים נפסק להלכה בשו"ע. (יו"ד רמב), במקומות רבים לא נהגו כן כיון שמניחים שההורים מחלו על כך, אולם קשה להגדיר דין זה כחומרא. הטוב ביותר לשאול במפורש את ההורים אם הם מוחלים על הקימה בפניהם. אם הם מוחלים אין צורך בהתרה כיון שמכאן ולהבא את פטורה מהקימה בפניהם. לקום רק בפני האב או האם זו הנהגה שאינה נכונה. מספיק לקרוא להורים: אבא או אמא. בארועים מיוחדים או שמזכירים את מעשיהם המיוחדים של ההורים וכד' נהגו לומר "אבי מורי נוהג כך וכך" אולם בשימוש רגיל מספיק לומר אבא.
שאלה: שהבעל יחתוך חבל הטבור: האם יש בעיה לבעל לחתוך חבל הטבור של התינוק הנולד? כיון שמן הסתם האשה כבר בנידה. האם יש בעיה לאישה עצמה לחתוך?
תשובה: בדרך כלל דבר זה נעשה על ידי רופא או אחות, אבל הלכתית אם הבעל אינו נוגע באשתו ואינו מסתכל על המקומות המכוסים אז מותר לו.